skypeline.ru
1897 jылда ÿлÿрген айда Г.И.Гуркин баштапкы ла катап бойынын jÿрÿминде орус искусствонын jурук Академиязынын эжигин ачкан. Jе ÿредÿге кирип болбогон.  Ондый да болзо, ырызы тартып, Чорос-Гуркиннин jуруктарын ла öскö дö иштерин атту-чуулу jурукчы  И.И.Шишкин  кöргöн. Ол бирде аланзыбай Гуркинди бойынын jуранып турган мастерскойына кычырган. Чорос-Гуркинге  И.И.Шишкинле кожо jÿк ле 8 ай эрчимдÿ иштеерге келишкен. Ўредÿчизи 1898 jылда тулаан айда божоп калган. Онын кийнинде оны бир jылдын бажында Петербургта jурук Академиянын ар-бÿткен jураар клазына ÿредерге алгандар.